open-index/open-wikipedia-markdown huggingface dataset:
Ջավախքի դրոշ

**Ջավախքի դրոշ** (), Վրաստանի Սամցխե-Ջավախեթի մարզի կամզի մեջ մտնող հայկական Ջավախք տարածաշրջանի ոչ պաշտոնական դրոշը։

## Պատմություն
Դեռևս 2006 թվականի հոկտեմբերից վիրտուալ տիրույթում Ջավախքի խորհրդանիշներ ստեղծելու բուռն քննարկումներ էին ընթանում։ 2010 թվականի սեպտեմբեիրն Ջավախքի տեղեկատվական ցանց կազմակերպությունը հրապարակեց Ջավախքի դրոշը, ինչպես նաև զինանշանը, օրհներգը, որոնք կազմվել են այդ կազմակերպության հարթակում ընթացած քննարկումների արդյունքում։

Ջավախքի տեղեկատվական ցանցի ներկայացուցիչ Վահագն Տեր-Միքայելյանի խոսքով, նախկինում «...Ջավախքին առանձնապես դրոշ պետք չէր, քանի որ Ջավախքի հայեցի կեցությունը արդեն իսկ դրոշ էր. հայ երեխաները գնում էին հայկական դպրոցներ հայաբնակ գյուղերում ու քաղաքներում։ Այս վիճակը տասնամյակներ շարունակ Ջավախքի շուրջ հայկական եւ վրացական շահերի բալանսի արդյունք էր, ու հրատապ փոփոխությունների կարիք չէր զգում»։ Սակայն, ըստ Տեր-Միքայելյանի, վերջին տարիներին իրավիճակը փոխվել է, և առաջացել է Ջավախքի ինքնությունը սահմանող խորհրդանիշերի անհրաժեշտությունը, քանի որ «Վրաստանը հստակ բռնել է հայության ասիմիլացիայի ու դուրս մղման ուղին։ Միաժամանակ Անդրկովկասում անշեղորեն աճում է Թուրքիայի կշիռը, որը Ջավախք-Բորչալուի վրայով ցամաքային «միջանցք» է կառուցում դեպի Ադրբեջան»։

Վահագն Տեր-Միքայելյաի խոսքով, Ջավախքի դրոշի նախատիպ է ծառայել Հայաստանի դրոշը և հայկական խաչքարի ուրվագիծը` ուղղանկյուն մակերեսին մեծ խաչի պատկերը։ Քարը ընտրված է որպես Ջավախքի էության խորհրդանիշ այն պատճառով, որ, ըստ Տեր-Միքայելյանի, Ջավախքը խաչքարի առաջացման ու զարգացման օրաններից է։

## Տես նաև
* Ջավախքի զինանշան
* Ջավախքի օրհներգ

## Ծանոթագրություններ

Կատեգորիա:Ջավախք
Կատեգորիա:2010 հայտնված դրոշներ
Ինգրիդ Քրիստիանսեն

**Ինգրիդ Քրիստիանսեն,** (, ), նորվեգացի թեթև աթլետիստ, որը մասնագիտացած է երկար հեռավորություներում վազելու համար։ 1987 թվականի Աշխարհի չեմպիոն, 10 000 մետր հեռավորություն, արդյունքը՝ 31.05,85։

1984 թվականի Օլիմպիադայում, մարաթոնին զբաղեցրել է 4-րդ տեղը։ 1988 թվականի Օլիմպիական խաղերում 10 000 մետր հեռավորությունում դուրս է եկել եզրափակիչ, սակայն վերջնական մրցավազքում  չի կարողացել հաղթահարել հեռավորությունը  և հասնել վերջնագծին։ Աշխարհի առաջնության բազմակի չեմպիոն, ըստ կրոսի։ 1986 թվականի Եվրոպայի առաջնության 10 000 մետր վազքի հաղթող։

## Ձեռքբերումներ
* 1984  Լոնդոնյան մարաթոն — 2:24.26
* 1985  Լոնդոնյան մարաթոն — 2:21.06  
* 1986  Չիկագոյի մարաթոն — 2:27.08
* 1987  Լոնդոնյան մարաթոն— 2:22.48
* 1988  Լոնդոնյան մարաթոն — 2:25.41
* 1989  Նյու Յորքի մարաթոն — 2:25.30

## Համաշխարհային ռեկորդներ
Աղյուսակում նշված են այն բոլոր համաշխարհային ռեկորդները, որոնք նա սահմանել է իր ողջ մարզական կարիերայի ընթացքում։

## Ծանոթագրություններ

## Արտաքին հղումներ
* 
* Ինգրիդ Քրիստիանսեն

Կատեգորիա:Նորվեգացի դահուկավազորդներ
Գրուն Մարգիթ Անդրեասսեն

|

**Գրուն Մարգիթ Անդրեասսեն** (, ), նորվեգացի բիաթլոնիստուհի, 1998 թվականի Ձմեռային օլիմպիական խաղերի մեդալակիր է և 2002 թվականի, բիաթլոնի աշխարհի առաջնության եռակի չեմպիոնն է։ Մասնակցել է նաև դահուկավազքի աշխարհի գավաթի մի քանի փուլերին։

## Կենսագրություն

Գրուն Մարգիթ Անդրեասսեն 13 տարեկանում սկսեց զբաղվել բիաթլոնով։ Առաջին խոշոր մրցաշարը որում նա մասնակցեց՝ Աշխարհի պատանիների առաջնությունն էր 1992 թվականին, որտեղ Գրուն Մարգիթը նվաճեց ոսկե մեդալ թիմային մրցավազքում։ Մեկ տարի անց Անդրեասսեն կրկնեց իր հաջողությունը, ինչը հնարավորություն տվեց նրան ընդգրկվել Նորվեգիայի բիաթլոնի ազգային հավաքականի հիմնական կազմ։ Իր առաջին մրցավազքային փուլում՝ Աշխարհի գավաթում նա զբաղեցրեց երրորդ հորիզոնականը։ 1995 թվականին նա դարձավ աշխարհի չեմպիոն։ 1998 թվականի Նագանոյի Ձմեռային օլիմպիական խաղերում նա չգրանցեց սպասված ցուցանիշները և նվաճում է միայն բրոնզե մեդալ էստաֆետում։ Նա լավ հրաձգության ցուցանիշներ գրանցեց, բայց արագությունը միջին էր, և այդ պատճառով, նա գնահատվում էր որպես թիմի կայուն մարտիկ։ Եվ նրա ընդգրկումը 2002 թվականի Սոլթ Լեյք Սիթի Ձմեռային օլիմպիական խաղերին հիմնովին արդարացված էր։ Այս օլիմպիադայում նա նվաճում է արծաթե մեդալ։ 2004 թվականին նորվեգացի բիաթլոնիստ Ֆրուդե Անդերսենից որդի լույս աշխարհ բերելու կապակցությամբ Անդրեասսենը ժամանակավորապես լքում է բիաթլոնը։ Այնուհանդերձ Գրուն Մարգիթ Անդրեասսենը վերադարձավ բիաթլոն և պարբերաբար մասնակցում է Բիաթլոնի աշխարհի գավաթի մրցաշարերին։
Ամուսնու հետ միասին ունեն երեք երեխա՝ Դեվիդին, Էլիասին ու Նիկոլային։ Սակայն 2018 թվականի հունվարի 1-ին ողբերգություն տեղի ունեցավ, մահացավ ավագ որդին Դեվիդը, Նոր Տարին տոնելուց հետո առավոտյան մահացավ իր անկողնում։

## Աշխարհի գավաթ

* 1997—1998 — **32-րդ հորիզոնական** (74 միավոր)
* 1998—1999 — **25-րդ հորիզոնական** (122 միավոր)
* 1999—2000 — **16-րդ հորիզոնական** (198 միավոր)
* 2000—2001 — **23-րդ հորիզոնական** (269 միավոր)
* 2001—2002 — **10-րդ հորիզոնական** (419 միավոր)
* 2002—2003 — **14-րդ հորիզոնական** (391 միավոր)
* 2003—2004 — **13-րդ հորիզոնական** (455 միավոր)
* 2005—2006 — **49-րդ հորիզոնական** (50 միավոր)
* 2006—2007 — **50-րդ հորիզոնական** (58 միավոր)
* 2007—2008 — **55-րդ հորիզոնական** (21 միավոր)

## Ծանոթագրություններ

## Արտաքին հղումներ
* Статья на сайте Союза биатлонистов России 
* Профиль IBU 
* Профиль FIS

Կատեգորիա:Հուլիսի 23 ծնունդներ
Կատեգորիա:Անձինք այբբենական կարգով
Կատեգորիա:1973 ծնունդներ
Կատեգորիա:Նորվեգացի բիաթլոնիստներ
Կատեգորիա:Նորվեգացի դահուկավազորդներ
Անդրինե Սեթեր

**Անդրինե Սեթեր** (, ), թատրոնի և կինոյի նորվեգացի դերասանուհի։ 1995-ից 2006 թվականներին աշխատել է Նորվեգիայի ազգային թատրոնում։ Կինոյում առաջին անգամ խաղացել է 1997 թվականին։

Ամուսինը Լարս Լիլլո-Սթենբերգն է՝ դերասան և երգիչ։

## Կարիերա
Անդրինե Սեթերը ծնվել է 1964 թվականի սեպտեմբերի 7-ին Նորվեգիայի մայրաքաղաք Օսլոյում։ 1995 թվականից խաղում է Նորվեգիայի ազգային թատրոնում։ Այստեղ խաղացած նշանավոր դերերից են Վարյայի դերը Անտոն Չեխովի «Բալենու այգին» պիեսից, Բոլլետի դերը Հենրիկ Իբսենի «Կինը ծովից» պիեսից։

1997 թվականին դեբյուտն է արել կինեմատոգրաֆիայում որպես դերասանուհի։ Անդրանիկը դերը խաղաց «*Livredd*» ֆիլմում։ Նույն թվականին խաղաց նաև «Budbringeren» ֆիլմում, ինչի համար արժանացավ Ամանդա մրցանակի։

## Ֆիլմագրություն

## Ծանոթագրություններ

## Արտաքին հղումներ
* 
* ԱՆդրինե Սեթերը ԿինոՊոիսկ կայքում
* ԱՆդրինե Սեթերը «Nationaltheatret» կայքում 
* ԱՆդրինե Սեթերը «Filmweb» կայքում

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Նորվեգացի դերասանուհիներ
Ալեքսիա Սքյոյեն

**Ալեքսիա Սքյոյեն** (, ավելի ուշ *Alexia Bryn-Schøien* և *Alexia Bryn*, ), նորվեգացի գեղասահորդուհի, 1920 թվականի ձմեռային օլիմպիական խաղերի արծաթե մեդալակիր։

## Կենսագրություն և կարիերա
Ալեքսիա Սքյոյենը ծնվել է 1889 թվականի մարտի 24-ին Քրիստիանիայիում՝ ներկայիս Օսլո մայրաքաղաքում։ Զուգապարով հանդես է եկել Ինգվար Բրյունի հետ։ Վերջինիս հետ Ալեքսիան ի վերջո ամուսնացել է և կրել է Բրյուն ազգանունը։ Զուգապարով Նորվեգիայի գեղասահքի առաջնության մրցաշարի տասնակի հաղթող է։

Օլիմպիական չեմպիոնուհին իր մահկանացուն կնքել է 1983 թվականի հուլիսի 19-ին՝ իննսունչորս տարեկան հասակում հայրենի Օսլոյում։

## Սպորտային հաջողություններ
### Զույգեր
(Ինգվար Բրյունի հետ)

## Ծանոթագրություններ

## Արտաքին հղումներ
* 
* Database Olympics profile
* Ալեքսիա Սքյոենի ընտանիքի ծագումնաբանությունը

Կատեգորիա:Մարզիկներ այբբենական կարգով
Կատեգորիա:Նորվեգացի գեղասահորդներ
Կատեգորիա:Նորվեգացի դահուկորդներ
Կատեգորիա:Նորվեգացի մարզուհիներ
Կատեգորիա:Օլիմպիական չեմպիոններ
Անդանտե (հեռուստասերիալ)

**Անդանտե**  (), հարավկորեական դրամա (հեռուստասերիալ)։ Գլխավոր դերակատարներն են` Քայի, Բեկ Չհոլ Մին, Լի Յե Հյուն և Կիմ Ջին Կյոն։ Հեռարձակվել է KBS 1-ի եթերում ամեն կիրակի ժամը (ՀԿԺ) 10:10-ին: Հեռուստասերիալը հեռարձակվել է 2017 թվականի սեպտեմբերի 24-ից։

## Սյուժե
Դրաման պատմում է  Շի Կյոն (Քայի) անունով մի ավագ դպրոցի աշակերտի մասին, ով իր մայրիկի, քրոջ և մորաքրոջ հետ տեղափոխվում է գյուղ, որտեղ երիտասարդ տղան սիրահարվում և հայտնաբերում է իրական էկոհամակարգը։

## Դերեր
* Քային Լի Շի Կյոնի դերում
:Հակասոցիալական ավագ դպրոցի աշակերտ է , ով հայտնի է համակարգչային խաղում որպես VVIP:
*Բեկ Չհոլ Մինը Պակ Գա Ռամի դերում 
:Բանիմաց ուսանող, ջերմ բնավորությամբ,ով երազում է դառնալ բժիշկ։
*Լի Յե Հյունը Լի Շի Յոնի դերում
:Շի Կյոնի կրտսեր քույրը, ով ունի բարդ բնավորություն։
*Կիմ Ջին Կյոնը Կիմ Բոմի դերում
:Մի խարհրդավոր ուսանող, ով ունի սառը աղջկա աուրա և ամաչում է մոտեալ իր համադասարանցիներին։
### Օժանդակ դերեր
**Շի Կյոնի և Շի Յոնի ընտանիքը**
*Չոն Մի Սոնը Օ Ջուն Վոնի դերում(մայրիկ)
*Սուն Բյուն Սուկը Կիմ Դուկ Բունի դերում(տատիկ)
*Պակ Ջի Յոնը Օ Յուն Սուի դերում(մորաքույր)

### Դպրոցի անձնակազմ
*Կվոն Նամ Հեն Դո Կյուն Ջաի դերում
*Ան ՀոնգՋինը Չո Ջոնգ Մինի դերում
*Կիմ Կյուն Վուն Կան Հյուն Վուի դերում
 
### Ուսանողներ
Սոնգ Ջի Հյունը Սուկ Ջու Յոնի դերում
:Դասարանի նախագահը, ով ունի ուժեղ և համառ բնավորություն, և ուժեղ առաջնորդի հմտություններ։ Սակայն դառնում է ամաչկոտ և լեզուն կապ է ընկնում այն տղայի առաջ ում սիրում է։
*Կիմ Կի Սուն Օմ Յոնգ Գիյի դերում
:Անհանգիստ դպրոցական խռովկան, ով սպառնում  է Շի Կյոնին ծեծել և նրան համարում է որպես հակառակորդը։
*Ան Սունգ Կյունը Մին Կի Հունի դերում
:Ուրախ ուսանող, ով ունի անսպառ հետաքրքրություն մարդկանց հանդեպ և դպրոցում բամբասանքներ տարածում։
*Բեկ Ուն Կյունգը Կիմ Ջի Հեյի դերում
:Սիրունիկ սովորական մի աղջիկ առանց երազանքների, մինչ նա հանդիպում է Շի Յոնին և չի սովորում 
մտածել իր ապագա նպատակների մասին։
*Կիմ Ջունգ Հոն Կիմ Մին Սոկի դերում
### Ուրիշներ
*Շին Չոլ Ջին
*Ջանգ Կի Հյուն
*Կիմ Հյունգ Ջու
*Լե Սանգ Ի
*Սոն Ջին Հվան
*Լի Չա Մինը Դո Յոունգի դերում
*Յու Հա Բյուլ
*Ջո Հան Սոլ
*Սոն Սու Մին
*Բեկ Սունգ Դո
*Լի Ջին Կվան
*Կում Բոն Մյունգ Սուի դերում

## Սաունդթրեքներ

### OST Part 1

### OST Part 2

### OST Part 3

### OST Part 4

### OST Part 5

### OST Part 6

## Վարկանիշներ
**Կապույտ գույնի համարները** ներկայացնում են ամենացածր վարկանիշները, իսկ **կարմիր գույնի համարները** ամենաբարձր վարկանշերը

## Միջազգային հեռարձակում
KBS-ի համաձայն «Անդանտե»-ն պայմանագիր է կնքել Ասիայի բոլոր երկրների հետ, բացի Չինաստանից և Եվրոպայից։ Երկրները կարող են դիտել հեռուստասերիալը միևնույն ժամանակ իր եթերով։ 24/09/2017 Մալազիա(յուրաքանչյուր կիրակի`6.30 p.m) : Թաիլանդ(ամեն շաբաթ ժամը 9.45 a.m)։

## Ծանոթագրություններ

## Աղբյուրներ
*  
* http://movie.daum.net/tv/main?tvProgramId=79019 
* https://www.hancinema.net/korean_drama_Andante.php
* https://mydramalist.com/22148-andante

Կատեգորիա:Հարավկորեական հեռուստասերիալներ
Կատեգորիա:2017 հեռուստասերիալներ
Կատեգորիա:Կորեերեն հեռուստասերիալներ
Սիլյե Սթորսթեյն

**Սիլյե Սթորսթեյն** (, ), թատրոնի և կինոյի նորվեգացի դերասանուհի։ Հանդես է գալիս նաև որպես սցենարիստ։

## Կենսագրություն և կարիերա
Սիլյե Սթորսթեյնը ծնվել է 1984 թվականի մարտի 30-ին Նորվեգիայի մայրաքաղաք Օսլոյում։ Սթորսթեյնի դեբյուտը կինեամատոգրաֆիայում որպես դերասանուհի կայացել է, երբ նա ընդամենը 14 տարեկան էր։ Սովորել է Օսլոյի Ռուդոլֆ Շտայների անվան Վալդորֆյան մանկավարժական դպրոցում։ Միաժամանակ զբաղվել է բալետով։ Հաճախել է ջութակի դասերի։ 2005 թվականից 2008 թվականներն ընկած ժամանակահատվածում Սթորսթեյնը սովորել է Օսլոյի պետական թատերական քոլեջում։ Խաղացել է Նորվեգիայի ազգային թատրոնում և Թրյոնդելագի թատրոնում։ Սիլյեն հայտնի դերասան և երաժիշտ Արյե Սթորսթեյնի դուստրն է։

## Ֆիլմագրություն
### Դերասանուհի

### Սցենարիստ

## Ծանոթագրություններ

## Արտաքին հղումներ
* 
* Սիլյե Սթորսթեյնը ԿինոՊոիսկ կայքում
* Ֆոտո

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Թատրոնի դերասանուհիներ
Կատեգորիա:Նորվեգացի դերասանուհիներ
Կատեգորիա:Նորվեգիայի սցենարիստներ
Իդա Մարիա

**Իդա Մարիա** (Ida Maria Børli Sivertsen, ), նորվեգացի ռոք երգչուհի, Նորվեգիայի սահմաններից դուրս հայտնի է *Իդա Մարիա*  մականվամբ։

## Կենսագրություն
Ծնվել է Նորվեգիայի հյուսիսում գտնվող  Նուռլան կոմսության Նեսնա փոքրիկ քաղաքում, նորվեգացի ջազմենի ընտանիքում։ Ներկայումս ապրում է Ստոկհոլմում, Շվեդիա։ Իդա Մարիան ճանաչում է ձեռք բերել 2007 թվականին Նորվեգիայում  անհայտ արտիստների համար անցկացվող երկու ազգային մրցույթներում (Zoom urørt 2006 и Urørtkonkurransen 2007) հաղթանակից հետո, նաև նորվեգական «By:Larm» ամենամյա փառատոնին  մասնակցելու ժամանակ։ Նրա «Oh My God» և «Stella» սինգլները մշտապես ներկայացնում են NRK P3 ազգային ռադիոյով։ Նա հատկապես մեծ ճանաչում է ձեռք բերել Մեծ Բրիտանիայում BBC 2 ալիքով ցուցադրվող  «Later… with Jools Holland» հեռուստատեսային շոուին մասնակցելուց,  «The Times» ամսագրին հարցազրույց տալուց  և Գլաստոնբերի փառատոնին մասնակցելուց հետո։

Երգչուհու մոտ բժշկական ախտորոշմամբ կա հազվադեպ նյարդաբանական ֆենոմեն` սինեսթեզիա, այդ պատճառով էլ Իդան սեփական երգերը տարբերում է գույներով։ Չնայած նրան, որ Իդան սովորել է տեղի քարոզիչների հովանավորության ներքո, նա առանձնանում է իր բնույթով. կիթառներ է կոտրում, երգերում հայհոյում է, լացում  և սպառնում։ Մի անգամ նա վիճել է «Ziegeist» շվեդական խմբի անդամներից մեկի հետ։

Իդան ներկայացված է եղել  «BT Digital Music Awards 2008»-ում` Best Rock / Indie անվանակարգում։ Հյուրախաղերով հանդես է գալիս Սկանդինավիայում, Մեծ Բրիտանիայում, ԱՄՆ-ում և Ավստրալիայում։

Իդա Մարիայի  «Keep Me Warm» երգը հնչել է  «Grey's Anatomy» սերիալի 4-րդ սեզոնի վերջին սերիայում։

«Devil» երգն օգտագործվում է «Vampyr» համակարգչային խաղում։

## Սկավառակագրություն
### Ալբոմներ
* 2008 - Fortress Round My Heart - UK մաս № 39
* 2010 - Katla (պրոդյուսեր՝ Բուչ Ուոկեր)
* 2013 - Love Conquers All

### Սինգլներ
* «Drive Away My Heart»
* «Stella» - UK մաս № 185
* «Queen of the World»
* «I Like You So Much Better When You’re Naked» - UK մաս № 13
* «Oh My God» - UK մաս № 85

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Կեղծանուններ
Կատեգորիա:Կին կիթառահարներ
Կատեգորիա:Նորվեգացի երաժիշտներ
Կատեգորիա:Նորվեգացի երգչուհիներ
Կատեգորիա:Նորվեգիայի քաղաքական գործիչներ
Սարա Նորդենսթամ

**Սարա Նորդենսթամ** (), նորվեգացի լողորդ, 2012 թվականի Եվրոպայի չեմպիոն՝ 200 մետր հեռացատկում։ Եվրոպայի ռեկորդակիր 200 մետր ցատկում (2008 թվականի փետրվարի 2-ին)։ Առաջին նորվեգացի լողորդը, ում հաջողվեց նվաճել բրոնզե մեդալ (2008 թվականի Պեկինի օլիմպիական խաղերում)։

## Կենսագրություն
Սառա Մարիա Էվելինա Նորդենսթամը ծնվել է 1983 թվականի օգոստոսի 22-ին Շվեդիայի Լյուքսելե քաղաքում։ 10 տարեկանում նա իր ծնողների հետ  տեղափոխվեց Նորվեգիա՝ Օսլո։ 2004 թվականին նա ստացավ Նորվեգիայի քաղաքացիություն։ Դալլասի Հարավային մեթոդական համալսարանում սովորել է մարքեթինգ և գովազդ, որն ավարտելուց հետո ստացել է բակալավրի աստիճան։

## Կարիերա
Նա միջազգային ասպարեզում ելույթ ունեցավ 2004 թվականին։ Իսկ 2008 և 2012 թվականների օլիմպիական խաղերում հանդես է եկել Նորվեգիայի ազգային հավաքականի կազմում։ Մասնակցել է նաև Եվրոպայի առաջնությանը ՝2010 և 2012 թվականներին։

## Ծանոթագրություններ

## Արտաքին հղումներ
* Սարա Նորդենսթամ - օլիմպիական կարգավիճակը՝ Sports-Reference.com կայքում
* Սարա Նորդենսթամ Թվիթթերում
* Սարա Նորդենսթամ Իստագրամում

Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Կատեգորիա:Մարզիկներ այբբենական կարգով
Կատեգորիա:Նորվեգացի լողորդներ
Վիլդե Ֆրանգ

**Վիլդե Ֆրանգ** (, ), նորվեգացի ջութակահարուհի։

## Կենսագրություն
Վիլդե Ֆրանգը ծնվել է 1986 թվականի օգոստոսի 19-ին Նորվեգիայի մայրաքաղաք Օսլոյում։ Ջութակ սկսել է նվագել 4 տարեկան հասակից։ Սովորել է Մարի-Լուիզա Բարաթ Դուեի անվան երաժշտական ինստիտուտում՝ Սթեֆան Բարաթ Դուեի մոտ։ Կրթությունը շարունակել է Գերմանիայում՝ Համբուրգի երաժշտության և թատրոնի ավագ դպրոցում Կոլյա Բրախերի մոտ։ Հետա շարունակել է Կրոնբերգի ակադեմիայում, սովորել է Աննա Չումաչենկոյի մոտ։

Տասը տարեկանում ելույթ է ունեցել օրկեստրի հետ Նորվեգիայի ռադիոյով։ 1998 թվականին Մարիս Յանսոնսը հրավիրում է նվագելու Օսլոյի ֆիլհարմոնիկ օրկեստրում։ Այդ պահից սկսած համերգներով հյուրախաղերի է մեկնել Եվրոպայի և Ասիայի շատ երկրներ։ Նվագել է Մարթա Արգերիխի, Գիդոն Կրեմերի, Յուրի Բաշմետի, Աննե-Սոֆի Մուտտերի, Յուլիան Ռախլինի, Լեյֆ Օվե Անդսնեսի, Թրուլս Մյորքի, Ռենո Կապյուսոնի, Մաքսիմ Վենգերովի հետ։

Վիլդը Ֆրանգը նվագում է Ժան Բատիստ Վիլյոմի պատրաստած ջութակով, որը նրան նվիրել է Աննե-Սոֆի Մուտտերի ֆոնդը http://www.anne-sophie-mutter.de/me_fk.php :

## Սկավառակագրություն
* *Prokofiev & Sibelius: Violin Concertos* (2009), with WDR Symphony Orchestra, Thomas Søndergård (conductor), EMI Classics.
* *Grieg, Bartók, R.Strauss: Sonatas* (2011), with Michail Lifits (piano), EMI Classics.
* *Tchaikovsky/Nielsen: Violin Concertos* (2012), with DR Symfoniorkesteret and Eivind Gullberg Jensen (conductor), EMI Classics.

## Ծանոթագրություններ

## Արտաքին հղումներ
* Անձնական էջ  
* http://www.musicalolympus.ru/content400 
* 
* 
* Vilde Frang  Askonas Holt, Management
* Vilde Frang EMI

Կատեգորիա:Նորվեգացի երաժիշտներ
Կատեգորիա:Ջութակահարներ
Ագնես Քիթելսեն

**Ագնես Հիլդեն Քիթելսեն** (, ), կինոյի և թատրոնի նորվեգացի դերասանուհի։

## Կենսագրություն
Ագնես Քիթելսենը ծնվել է 1980 թվականի մայիսի 20-ին նորվեգական Քրիսթիանսանդ քաղաքում։ Մայրն ազգությամբ ֆինն է։ Թատրոնի բեմում դեբյուտը կայացել է 2002 թվականին։ Թատերական ինստիտուտն ավարտել է դեբյուտից մեկ տարի անց՝ 2003 թվականին։ Կինեմատոգրաֆիայում դեբյուտը որպես դերասան կայացել է 2004 թվականին։ 2009 թվականին արժանացել է մրցանակի «Մաքս Մանուս» ֆիլմի համար։

2007 թվականից աշխատում է Նորվեգիայի ազգային թատրոնում։

## Ֆիլմագրություն

## Ծանոթագրություններ

## Հղումներ
* Ագնես Քիթելսենը ԿինոՊոիսկ կայքում
* 
* Home page
* Interview  with Dagbladet

Կատեգորիա:21-րդ դարի դերասանուհիներ
Կատեգորիա:Թատրոնի դերասանուհիներ
Կատեգորիա:Կինոդերասաններ
Կատեգորիա:Հեռուստատեսային դերասանուհիներ
Կատեգորիա:Նորվեգացի դերասանուհիներ
Թեա Սոֆի Լոխ Նես

**Թեա Սոֆի Լոխ Նես** (, ), նորվեգացի դերասանուհի։

## Կենսագրություն և կարիերա
Թեա Սոֆի Լոխ Նեսը ծնվել է 1996 թվականի նոյեմբերի 26-ին նորվեգական Քրիսթիանսանդ քաղաքում։ Մանկությունն անցկացրել է մայրաքաղաք Օսլոյում։ Դեռևս մանկության տարիներից երազել է դերասանուհի դառնալ։ Փոքրիկ դերեր է խաղացել թատրոնում։ 2014 թվականին կինեմատոգրաֆիայում իր դեբյուտն է կատարել՝ խաղալով ֆիլմում։ Լոխ ազգանունը հորն է, Նեսը՝ մորը։

2016 թվականին Թեա Սոֆին մասնակցել է նորվեգացի երգչուհի Մատիլդայի «*Apologize*» երգի տեսահալովակի նկարահանումներին։

## Ֆիլմագրություն

## Ծանոթագրություններ

## Արտաքին հղումներ
* 
* Թեա Սոֆի Լոխ Նեսը ԿինոՊոիսկ կայքում 
* Թեա Սոֆի Լոխ Նես *Filmweb* կայքում 
* Թեա Սոֆի Լոխ Նես *[[Filmweb]]* կայքում 

Կատեգորիա:21-րդ դարի անձինք
Կատեգորիա:21-րդ դարի դերասանուհիներ
Կատեգորիա:Նորվեգացի դերասանուհիներ
Մետտե-Մարիտ

**Նորին թագավորական գերազանցություն Մետտե-Մարիտ**, ծնված **Մետտե-Մարիտ Թյեսեմ Հյոյբի** (, ), Նորվեգիայի թագաժառանգ, Նորին թագավորական գերազանցություն կրոնպրինց Հակոնի կինը։

## Երեխաներ
1997 թվականի հունվարի 13-ին Մատտե-Մարիտը որդի է ծնում. այդ ժամանակ նա ամուսնացած չէր ապագա կողակցի՝ Հակոնի հետ։ Որդու անունն է Մարիուս Բորգ Հյոյբին։ Նա այսօր արքայազն Հակոնի ժառանգորդը չի համարվում։ Մարիուսը Ինգրիդ Ալեքսանդրայի և Սվերե Մագնուսի արգանդակից ավագ երբայրն է։

2004 թվականի հունվարի 21-ին ծնվում է Մետտե-Մարիտի և Հակոնի դուստրը՝ Ինգրիդ Ալեքսանդրան, որը դարձավ Նորվեգիայի գահի երկորդ ժառանգորդը՝ հորից հետո։

2005 թվականի դեկտեմբորի 3-ին ծնվոմ է ամուսնական զույգի կրտսեր որդին՝ Սվերե Մագնուսը։ Վերջինս համարվում է Նորվեգիայի թագի երրորդ ժառանգորդը՝ հորից և ավագ քրոջից հետո։

## Հասարակական գործունեություն
Այսօր Մետտե-Մարիտը լայնածավալ գործունեություն է ծավալում ՄԻԱՎ/ՁԻԱՀ-ի կանխարգելման գործում՝ համագործակցելով ՄԱԿ-ի հետ։

## Պարգևներ
* Սուրբ Օլաֆի մեծ խաչ ժապավենով
* Ստարա Պլանինա պարգև ժապավենով (Բուլղարիա)
* Մարիամի երկրի խաչի շքանշան 1-ին կարգի (Էստոնիա, 2002 թվականի ապրիլի 2)
* Մեծ խաչ շղթայով Իտալիայի Հանրապետությանը մատուցած ծառայությունների համար
* Թանկարժեք թագի շքանշանի մեծ խաչ (Ճապոնիա)
* Ծառայությունների համար մեծ խաչ (Լեհաստան)
* Հենրիխ Ծովագնացի մեծ խաչ (Պորտուգալիա)
* Իզաբելա Կաթոլիկուհու մեծ խաչ (Իսպանիա)ref>Royal Decree 655/2006, BOE no. 126, 27 May 2006, p. 20011
* Բևեռային աստղի մեծ խաչ (Շվեդիա)
* Վիտաուտաս Մեծի մեծ խաչ (Լիտվա)

## Ծանոթագրություններ

## Արտաքին հղումներ
* Официальная биография кронпринцессы Метте-Марит на сайте норвежской монархии
* The Decorations of HRH The Crown Princess

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Նորվեգիայի պետական գործիչներ
Աիքրիզոն

**Աիքրիզոն**, սուկուլենտ բույս, աճում է Կանարյան և Ազորյան կղզիներում, Մադեյրայում և Մարոկկոյում, մի տեսակ հանդիպում է Պորտուգալիայում։ Աիքրիզոնը ժողովրդական լեզվով «սիրո և երջանկության» ծառ են անվանում։

Տեսակների ընդհանուր թիվը մոտ տասնհինգ է։ Սենյակային պայմաններում աճող ամենատարածված տեսակները 5-ն են։ Տեսակի ներկայացուցիչները միամյա և բազմամյա խոտանման բույսեր են, երբեմն՝ կիսաթուփ բույսեր։
Թանձրատերևուկների ֆիլոգենետիկ ուսումնասիրությունները ցույց են տվել, որ աիխրիզոնը սերտորեն կապված է Monanthes եւ Aeonium ցեղերի հետ (երկու տեսակերն էլ Կանարյան կղզիներում էնդեմիկ են)։

Կանարյան կղզիներում տեսակների բազմազանությունը հայտնվում է Պալմա կղզու վրա։

## Տեսակներ
Ըստ The Plant List-ի տեղեկատվության տվյալների բազայի ցեղը ներառում է 18 տեսակ։

### Տնային աիքրիզոն
*Տնային աիքրիզոնը* (Aichryson x domesticum) մինչև 30 սմ բարձրությամբ ցածր թփերով և գրեթե նույն հաստությամբ բույսեր են։ Տերևներն առանց բծերի և կանաչ գույնի են լինում։ Ծաղկման շրջանը բավական երկար է։ 10-20 սմ երկարությամբ ծաղկացողունը դեղին անուշահոտ ծաղիկներ ունի։

### Խիտ աիքրիզոն
*Խիտ աիքրիզոնը* (Aichryson sedifolium) ուղիղ, բարակ ճյուղերով, 15-40 սմ բարձրությամբ բավական խիտ կիսաթուփ է։ Տերևաթերթիկները կպչուն են, բաց կանաչ կամ դեղնականաչավուն` կարմրավուն եզրերով։ Այս տեսակի դեպքում աղվամազը բացակայում է։ Առանձնահատկությունը մասնակի տերևաթափն է, ինչը տեղի է ունենում բույսի հանգստի շրջանում։ Այս տեսակը չի հանդուրժում շատ խոնավացած հողը։ Ծաղկում է գարնանը` ապրիլ կամ մայիս ամիսներին։

### Փխրուն աիքրիզոն
*Փխրուն աիքրիզոնը* (Aichryson laxum) ոչ շատ խոշոր հյութալի կիսաթուփ է, որի բարձրությունը և տրամագիծը կարող են հասնել մինչև 40 սմ-ի։ Տերևները կարճ սպիտակ աղվամազով են պատված։ Ծաղկումը կարող է մինչև վեց ամիս շարունակվել։

### Ոլորուն աիքրիզոն
*Ոլորուն աիքրիզոնը* (Aichryson tortuosum) ոչ մեծ դեկորատիվ կիսաթուփ է, որի տերևների տրամագիծը 15-30 սմ է կազմում։ Բաց կանաչ երանգի, մսոտ տերևները պատված են թափանցիկ մազիկներով։ Տերևաթերթիկը կարճ կոթ ունի և 2×1 սմ չափսերի է հասնում։ Ծաղկումը կարող է մինչև վեց ամիս տևել։

### Կետավոր աիքրիզոն
*Կետավոր աիքրիզոնը* (Aichrysonpunctatum) մինչև 40 սմ բարձրություն ունեցող հյութալի կիսաթուփ է։ Ընձյուղները կանաչ-շագանակագույն են` ծածկված թափանցիկ մազիկներով։ Ընդհանուր առմամբ ցողունի աղվամազն ավելի խիտ է, քան տերևներին։

## Պատկերասրահ

Պատկեր:Aihrizon-1.jpg
Պատկեր:Aichryson2.JPG


## Ծանոթագրություններ

## Արտաքին հղումներ
* Աիքրիզոն` սիրո ծառ 

Կատեգորիա:Աֆրիկայի բուսականություն
Կատեգորիա:Բույսեր այբբենական կարգով
Մարիաննե Անդերսեն

**Մարիաննե Անդերսեն** (, ), նորվեգացի թեթևատլետ, Աշխարհի և Եվրոպայի առաջնության մրցանակակիր։

Մարիաննեն աշխարհի և Եվրոպայի առաջնություններում նվաճել է 17 մեդալ։ Քսան անգամ Նորվեգիայում առաջնություններում նվաճել է բարձր տեղեր։ 2011-2015 թվականից Անդերսենը հանդես չի եկել մրցումներում, հիմնականում դա կապված էր վնասվածքի հետ։ 2016 թվականին շարունակել է կարիերան, հաղթելով կրկին ազգային առաջնությունում և Աշխարհի առաջնությանը հավաքականի կազմում  տեղ նվաճելով։ 2017 թվականին Աշխարհի առաջնությունում միջին հեռավորությունից զբաղեցրել է երկրորդ տեղը,  դրանով ձեռք բերելով հերթական մեդալը։ Դա եղել է նրա առաջին մեդալը  մեծ ընդմիջումից հետո։

Ունի ամենամեծ մարզական ծավալը (900 ժամ տարեկան) թեթև ատլետիկայի շրջանում։ Սիրում է մարզվել վաղ առավոտյան, մարզումները սկսում էր վաղ առավոտյան 7-ին։  Ինքնուրույն սովորում է ֆիններեն։

## Ծանոթագրություններ

## Արտաքին հղումներ
* 

Կատեգորիա:Նորվեգացի մարզուհիներ
Նեշանի Անդրեաս

**Նեշանի Անդրեաս** (, ), նամբիացի գրող։ Եղել է Ամերիկյան խաղաղության կորպուսի աշխատակից և ուսուցիչ։  Առավել հայտնի է իր *The Purple Violet of Oshaantu* վեպով, որի շնորհիվ հարձել է առաջին նամբիացին, ով ընդգրկվել է Heinemann հրատարակչության Աֆրիկացի գրողների շարքում։ Մահացել է 2010 թվականին թոքի քաղցկեղից՝ 46 տարեկանում։

## Կենսագրություն
Նեշանի Անդրեասը ծնվել է Հարավարևմտյան Աֆրիկայի (այժմ՝ Նամիբիա) Ուոլֆիշ Բեյ քաղաքում 1964 թվականին։ Ծնողները եղել են ձկնաբուծարանի աշխատակիցներ։ Անդրեասը եղել է ընտանիքի ութ երեխաներից երկրորդը։ Սկզբում աշխատել է հագուստի գործարանում։ Դեռևս երիտասարդ տարիքից Անդրեասը ցանկացել է գրող դառնալ։ Սովորել է Օնգուեդիվա քաղաքի ուսուցիչների դպրոցում, այնուհետև հինգ տարի դասավանդել է նույն դպրոցում։ Հետագայում բակալավրի և մագիստրոսի աստիճաններ է ստացել Նամբիայի համալսարանից։ Շուրջ չորս տարի Նամբիայում եղել է  Ամերիկյան խաղաղության կորպուսի փոխտնօրեն։  Հենց այստեղ էլ հանդիպել է առաջին մարդուն, ով նրան խրախուսել է գրել, որը հետագայում Անդրեասը նկարագրել է որպես «իր կյանքի ամենաթանկ պահերից մեկը»։

## Ստեղծագործական կարիերա
1988-1992 թթ. Անդրեասը դասավանդել է հյուսիսային Նամբիայի գյուղական դպրոցներից մեկում։ 2001 թվականին հրատարակել է *The Purple Violet of Oshaantu* վեպը, որը նրա աշխատանքային փորձի ներշնչանքի արտացոլումն էր։  Վեպն ավանդական նամբիական հասարակության մեջ ուսումնասիրում է կնոջ կարգավիճակը։ Գիրքը տպագրվել է որպես Heinemann հրատարակչության Աֆրիկացի գրողների շարքի մաս, և Նեշանի Անդրեասը դարձել է նամբիացի առաջին հեղինակը, որի աշխատանքն ընդգրկվել է այդ շարքում։

Վեպի շնորհիվ Անդրեասն արժանացել է միջազգային ուշադրության՝ որպես Հարավային Աֆրիկայի օկուպացիայից հետո հրապարակված առաջին հետ-անկախ վեպի հեղինակ։ Անդրեասը մեկնաբանում է,  որ այդ ժամանակ Նամիբիայում գրավոր մշակույթը ձևավորված չէր, և աշխատանքը նկարագրում է որպես «միակ»։ Երբ վեպը հրատարակվել է, Անդրեասը եղել է 37 տարեկան։

Անդրեասը ներգրավված է եղել Աֆրիկացի կին մանկավարժների ֆորում ծրագրում, որի նպատակը կանանց և աղջիկների համար կրթության ապահովումն է։

Անդրեասը մահացել է 2010 թվականին թոքի քաղցկեղից։

## Ծանոթագրություններ

Կատեգորիա:Թոքի քաղցկեղից մահացածներ
Կատեգորիա:Նամբիացի գրողներ
Կատեգորիա:Քաղցկեղից մահացածներ
Թուրիլ Թորստադ Հաուգեր

**Թուրիլ Թորստադ Հաուգեր** (, ), նորվեգացի գրող, մանկագիր։

## Կենսագրություն
Թուրիլ Թորստադ Հաուգերը ծնվել է 1943 թվականի նոյեմբերի 22-ին Նորվեգիայի մայրաքաղաք Օսլոյում։ Ուսումնասիրել է ազգաբանություն, ֆոլկլոր և սկանդինավյան հնագիտություն Օսլոյի համալսարանում։ 1970 թվականից 1975 թվականներն ընկած ժամանակահատվածում աշխատել է Օսլոյի պատմության թանգարանի վիկինգների դարաշրջանի բաժնում։

1982 թվականին գրում է «Սիգուրդ. վիշապների կործանիչը» (), որի սյուժեով 1989 թվականին նկարահանվել է գեղարվեստական-արկածային ֆիլմ՝ «Ամենափոքր վիկինգը»։

Հաուգերն իր մահկանացուն կնքել է 2014 թվականի հուլիսի 4-ին՝ յոթանասուն տարեկան հասակում՝ Օսլոյում։

## Ընտիր ստեղծագործություններ
* *Karl Eugen Olsen fra Vika* (1976)
* *Røvet av vikinger* (1978)
* *Flukten fra vikingene* (1979)
* *Det kom et skip til Bjørgvin i* 1349 (1980)
* *Trekk fra Oslos historie* (1981)
* *Sigurd Drakedreperen* (1982)
* *Krestiane Kristiania* (1984)
* *I Dorotheas hus* (1986)
* *Ravnejenta* (1989)
* *Varulven og Iselin* (1992)
* *Sagaen om Håkon og Kristin* (1993)
* *Tarzan på loftet* (1993)
* *Tord Illugesson* (1995)
* *Den lange reisen.*
** *Amerika, Amerika* (1987)
** *Rødhudenes land* (1988)
** *Lincolns blå soldat* (1990)
** *Oppbrudd* (1991)
* *Den store Chicagoreisen* (1999)
* *Ulvebarna i Vikingdalen* (2003)

## Ծանոթագրություններ

## Արտաքին հղումներ
*
* Биография

Կատեգորիա:20-րդ դարի կին գրողներ
Կատեգորիա:Կին մանկագիրներ
Կատեգորիա:Նորվեգացի բանաստեղծներ
Կատեգորիա:Նորվեգացի կին գրողներ
Կատեգորիա:Նորվեգացի մանկագիրներ
Կատեգորիա:Նորվեգացի վիպասաններ
Կատեգորիա:Օսլոյի համալսարանի շրջանավարտներ
Թոնյե Անգելսեն

**Թոնյե Անգելսեն** (, ), թռիչք բարձրությունից սպորտաձևի նորվեգացի ներկայացուցիչ, 2012 թվականի Եվրոպայի առաջնության արծաթե մեդալակիր, Ամառային երկու օլիմպիական խաղերի մասնակից (2012, 2016):

## Կենսագրություն և կարիերա
2006 թվականին Պեկինում  կայացած աշխարհի պատանեկան առաջնությունում նա առաջին անգամ ելույթ ունեցավ միջազգային մրցասպարեզում, սակայն եզրափակիչ չի հասել։ Նա իր կարիերայի ամենաբարձր արդյունքը ցուցաբերել է 2012 թվականին, նա Հելսինկում կայացած Եվրոպայի առաջնությունում նվաճել է արծաթե մեդալ և անցել է իր անձնական ռեկորդը։

## Հիմնական արդյունքներ

## Ծանոթագրություններ

## Արտաքին հղումներ
* 
* 
* 

Կատեգորիա:Նորվեգացի մարզիկներ
Դավիդ Ֆոենկինոս

**Դավիդ Ֆոենկինոս** () ֆրանսիացի գրող, սցենարիստ, երաժիշտ։
## Կենսագրություն

Դավիդ Ֆոենկինոսը ծնվել է 1974 թվականի հոկտեմբերի 24-ին Փարիզում։ Նրա հաճախ բացակայող ծնողները չունին գրադարան, ուստի Դեյվիդ Ֆոենկինոսը իր մանկության ընթացքում քիչ է գրում և կարդում։ 16 տարեկան հասակում նա լանջաթաղանթի վարակ է ստանում ինչը հանգեցնում է սրտային հիվանդության ինչը հազվադեպ դեպք էր երիտասարդների շրջանում։ Նրան շտապ վիրահատում են ինչից հետո նա բազմաթիվ ամիսներ գամված է լինում անկողնում։ Այդ ընթացքում նա սկսում է գրքեր կարդալ, նկարել և սկսում է կիթառ նվագել սովորել։ Հետագայում կյանքի այս որոշիչ շրջանի մասին նա նաև գրում է իր գրքերում։ 
Ավարտել է Սորբոնի համալսարանը, որտեղ սովորել է բանասիրություն։ Սովորել է փարիզյան ջազային դպրոցում, ստեղծել է սեփական խումբը։ Մեր օրերում նա համարվում է ֆրանսիացի հայտնի արձակագիրներից մեկը։ Գրում է սցենարներ այնպիսի ռեժիսորների համար ինչպիսիք են՝ Սեդրիկ Կլապիշը և Ժակ Դուայոն։ Ֆրանսիական Le Figaro թերթի տվյալներով 2011 թվականին ընդգրկվել է 5 լավ վաճառվող արձակագիրների շարքում։ 2011 թվականի վերջին իր «La Délicatesse» վեպի մոտիվներով էկրանավորվել է ֆիլմ։ Ֆիլմի ռեժիսորներն են հանդիսանում Դավիդ և Ստեֆան Ֆոենկինոսները։ Հեղինակի սիրելի արվեստագետներից մեկը Ջոն Լենոնն է։ 2010 թվականին խաղացել է Բարբարայի հոր դերը Ռեմի Բեզանսոնի «Սեքսը շատ չի լինում» (ֆր. Un heureux événement) ֆիլմում։ Հայերեն հրատարակվել է նրա «Շարլոթ» վեպը։

## Ստեղծագործություններ
### Վեպեր
* Շարլոթ / Charlotte 2014 
* Inversion de l'idiotie: de l'influence de deux Polonais(Gallimard) (2001)
* Entre les oreilles (Gallimard) (2002)
* Le Potentiel érotique de ma femme) (Gallimard) (2004)
* En cas de bonheur (Flammarion) (2005)
* Les Cœurs autonomes) (Grasset) (2006)
* Qui se souvient de David Foenkinos? (Gallimard) (2007)
* Nos séparations (Gallimard) (2008)
* La Délicatesse) (Gallimard) (2009)
* Bernard (Les éditions du Moteur) (2010)
* Lennon (Plon) (2010)
* Le petit garçon qui disait toujours non (Albin Michel Jeunesse) (2011)
* Les Souvenirs (Gallimard) (2011)
* Le saule pleureur de bonne humeur (Albin Michel Jeunesse) (2012)
* Je vais mieux (2014)
* La tête de l'emploi (2014) 
* Le Mystere Henri Pick (2016)

Այս ստեղծագործությունները թարգմանվել են չորս լեզուներով։
## Ծանոթագրություններ

## Արտաքին հղումներ
* Դավիդ Ֆոենկինոս
* Ստեղծագործություններ 
* Ծննդյան տարեթիվ
* 

Կատեգորիա:Ֆրանսիացի գրողներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Կատեգորիա:Ֆրանսիայի հրեաներ
Կատեգորիա:Ֆրանսիացի վիպասաններ
Կատեգորիա:Ֆրանսիացի մանկագիրներ
Կատեգորիա:Ֆրանսիացի երաժիշտներ
Կատեգորիա:Գոնկուրյան մրցանակի դափնեկիրներ
Լիվ-Գրեթե Շյելբրեյդ

**Լիվ-Գրեթե Շյելբրեյդ** (, ), նորվեգացի նախկին բիաթլոնիստ։

Նա օլիմպիական խաղերում երեք մեդալ նվաճեց և կարողացավ 2003/04 մրցաշրջանում նվաճել ընդհանուր բիաթլոնի աշխարհի գավաթը։ 2000 և 2001 թվականներին հաղթողի երեք չեմպիոնական տիտղոսներ ունենալով, նա Գերմանիայի Օբերհոֆ քաղաքում 2004 թվականի աշխարհի առաջնությունում նվաճեց 4-րդ ոսկե մեդալը։

2006 թվականի մարտի 6-ին Լիվ-Գրեթե Շյելբրեյդը ավարտեց իր սպորտային կարիերան։

## Անձնական կյանք
2000 թվականի մայիսին ամուսնացել է ֆրանսիացի բիաթլոնիստ Ռաֆայել Պաիրի հետ։ 13 տարի ամուսնությունից հետո նրանք որոշեցին ամուսնալուծվել։ Նրանք ունեն երեք դուստր՝
* Էմմա (ծնվել է 2003 թվականի հունվարի 27-ին)
* Աննա (ծնվել է 2007 թվականի հունվարի 10-ին)
* Լենա (ծնվել է 2008 թվականի հոկտեմբերի 10-ին)

## Աշխարհի առաջնություն

### Անհատական հաղթանակներ

## Ծանոթագրություններ

Կատեգորիա:Մարզիկներ այբբենական կարգով
Կատեգորիա:Նորվեգացի բիաթլոնիստուհիներ
Կատեգորիա:Նորվեգացի մարզուհիներ
Մինդեն

**Մինդեն** ( , ) — Գերմանիայի տարածաշրջանային ենթակայության քաղաք։ Այն համարվում է արևելյա-վեստֆալական Մինդեն Լյուբեքե տարածաշրջանի կենտրոն և ենթարկվում է Դետմոլդ շրջանի կառավարությանը։

Բնակչություն— 81 904 մարդ (4-րդը մեծությամբ Արևելյան Վեստֆալիա՝ Լիպե, տարածքում)։

## Աշխարհագրություն
Տեղակայված է Հյուսիսային Ռեյն-Վեստֆալիա աշխարհի հյուսիս արևելքում՝ Բիլեֆելդից 45կմ դեպի հյուսիս արևելք։ Գտնվում է Վեզեր գետի ափամերձ շրջանում։

## Պատմություն
Համարվում է պատմական Մինդենյան աշխարհի կենտրոն։ Մինդենը նախկին եպիսկոպոսական քաղաք է, որը հիմնադրվել է ավելի քան 1200 տարի առաջ։ Վեստֆալյան հաշտությունից հետո՝ 1648 թվականին միացել է Պրուսիային և դարձել է պաշտպանական քաղաք և Մինդենի կայսրության կենտրոն։ 1719 թվականին Մինդեն-Ռեվենսբերգի կենտրոն, իսկ 1816 թվականին Մինդենի վարչական շրջանի կենտրոն։

Մինդենում է գտնվում Եվրոպայում երկրորդը երկարությամբ ջրային կամուրջը, որի վրայով անցնում է Միջինգերմանակ ջրանցքը։ Քաղաքում պահպանվել են բազմաթիվ կառույցներ Վեզերյան ռենեսանսի ոճի։

## Պատկերասրահ

Պատկեր:Baueen Deele Minden (RLH).jpg|
Պատկեր:Minden-Strasse (RLH).jpg|
Պատկեր:Minden Dom (RLH).jpg|
Պատկեր:Minden Weser-Mittelland Kanal Lock 01.jpg|
Պատկեր:MI-16 River Weser (Minden) North (RLH).jpg|
Պատկեր:River Weser (Minden) South To Porta West Falica (RLH).jpg|
Պատկեր:Early Harpsichord Image Teuling Lübeck 15th-century.jpg|


## Արտաքին հղումներ
* Պաշտոնական կայք

## Ծանոթագրություններ

Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Աստրիդ Յակոբսեն

**Աստրիդ Յակոբսեն** (, ), նորվեգացի դահուկավազորդ։ Աշխարհի եռակի չեմպիոն, Աշխարհի գավաթի փուլերի հաղթող։
## Կարիերա
### Մինչև 2006/2007 մրցաշրջան
2006/2007 մրցաշրջանից առաջ Յակոբսենը մրցել էր Աշխարհի գավաթի  հինգ խաղարկությունում՝ երեք սպրինտ մրցավազք և երկու հետապնդում վազք։ 2004/2005 մրցաշրջանում՝ մեկ սպրինտ Դրամմենում, մնացածը` 2005/2006 մրցաշրջանի վերջում։  Չինաստանի Չանչուն քաղաքում կայացած ազատ ոճի ըմբշամարտի մրցաշարում նրա լավագույն արդյունքն էր 10-րդ տեղը։  Դրամմենի (2005/2006) քառորդ եզրափակիչում դասական սպրինտում ավարտել է 17-րդ։ 2005/2006 մրցաշրջանն ավարտել է  64-րդ տեղում և սպրինտում՝ 35-րդ տեղում` հավաքելով 40 միավոր։

2004/2005 թվականներին Աստրիդ Յակոբսենը հանդես է եկել աշխարհի երկու պատանեկան առաջնությունում Ռովանիեմիում՝ սպրինտում արժանանալով արծաթե մեդալի։ Այնուհետև, Սլովենիայի Քրան քաղաքում 2005/2006 առաջնությունում Յակոբսենը նվաճել է 2 ոսկե մեդալ։ Առաջինը սպրինտից, երկրորդ ոսկե մեդալը  5 կմ դասական ոճի վազքից՝ հաղթելով 13:57.9, 18.4 վայրկյան և առաջ անցնելով Էվա Նիվտովայից և  32.7 վայրկյան՝ առաջ անցնելով Կառլոտ Կալայից։ Երկու օր անց նա նաև մրցել է հետապնդման վազքում՝ ավարտելով 35-րդ տեղում 31:26.7, 2:14.5:

Յակոբսենը մասնակցել է երկու սկանդինավյան գավաթների մրցումներին (2005/2006)՝ հետապնդում և սպրինտ և դարձել հաջորդաբար հինգերորդը և ութերորդը։ Յակոբսենն ունի մեկ ազգային առաջնության մեդալ՝ արծաթե, որը նա նվաճել է  2005 թվականի հունվարին։ Որակավորման փուլում նա դարձել է երրորդը՝ պարտվելով Մարիթ Բյորգենին և առաջ անցնելով Էլլա Գյոմլեից, ով երրորդ տեղում էր։
## Ծանոթագրություններ

Կատեգորիա:Նորվեգացի դահուկավազորդներ
Կատեգորիա:Աշխարհի չեմպիոններ
Կատեգորիա:Նորվեգացի դահուկավազորդուհիներ
Կատեգորիա:Նորվեգացի մարզուհիներ
Կատեգորիա:Նորվեգացի բժիշկներ
Կատեգորիա:Նորվեգացի օլիմպիական չեմպիոններ
Կատեգորիա:Միջազգային օլիմպիական կոմիտեի անդամներ
Կամիլլա Հարրեմ

**Կամիլլա Հարրեմ** (), նորվեգիացի հանդբոլիստ, Նորվեգիայի «Սոլան» ակումբի և Նորվեգիայի ազգային հավաքականի ամենավառ ներկայացուցիչը։ Օլիմպիական չեմպիոնուհի, երկու անգամ դարձել է աշխարհի չեմպիոնուհի։ Եվրոպայի քառակի չեմպիոնուհի է։

## Կարիերա
### Ակումբային
«Սոլա» ակումբի դպրոցի աշակերտն իր ելույթը սկսեց 16 տարեկան հասակում Նորվեգիայի առաջնությունում։ 2005/2006 թվականների մրցաշրջանում տեղափոխվել է «Բջոսեն», որտեղ 2006 թվականի հունվարի 4-ին հանդես է եկել «Գյորեն»-ի դեմ խաղում։ 2014 թվականի ամռանը նա տեղափոխվեց Ռումինիայի «Բայիա-Մարե» ակումբ։

### Ազգային հավաքականում
Ազգային հավաքականի կազմում անցկացրել է 154 խաղ և հարվածել 373 գոլ։ 2008, 2010, և 2014 թվականներին դարձել է Եվրոպայի չեմպիոնուհի, 2011 թվականին՝ Աշխարհի չեմպիոնուհի, ինչպես նաև դարձել է 2012 թվականի Օլիմպիական խաղերի չեմպիոն։

2016 թվականին օլիմպիական խաղերում Ռուսաստանի դեմ կիսաեզրափակիչ խաղում Կամիլայի թիմը պարտվեց 37:38, և Նորվեգիան կորցրեց հաղթելու հնարավորությունը։

## Անձնական կյանք
2013 թվականի հուլիսին նա ամուսնացավ հանդբոլիստ Ստեֆֆեն Ստեգավիկինի հետ։

## Ծանոթագրություններ

## Արտաքին հղումներ
* Տեկեկություն ЕГФ կայքէջում 
* Տեղեկություն Նորվեգիայի Հանդբոլի ֆեդերացիայում 
* Տեղեկություն «Бьёсен» կայքէջում  
* Տեղեկություն 2012 թվականի ամառային օլիմպիական խաղերի կայքէջում 

Կատեգորիա:Նորվեգացի մարզուհիներ
Կատեգորիա:Նորվեգացի հանդբոլիստուհիներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Նորվեգացի օլիմպիական չեմպիոններ
Մարիթ Մալմ Ֆրաֆյորդ

**Մարիթ Մալմ Ֆրաֆյորդ**, (, ), նորվեգացի  հանդբալիստ, նորվեգական «Լարվիկ» ակումբի և Նորվեգիայի հավաքականի անդամ։  Կրկնակի Օլիմպիական չեմպիոն։

## Կարիերա
### Ակումբային
Եղել դպրոցական «Ռափ»  ակումբի աշակերտուհի։ Ելույթ է ունեցել այդ ակումբի  և «Բոսեն»  թիմի կազմում, 2010 թվականից  2014 թվականներին եղել է «Վիբորգ» ակումբի պաշտպան։ 2014  թվականի ամռանը տեխափոխվել է «Լարվիկ» ակումբ։

### Հավաքականի կազմում
Հավաքականի կազմում խաղացել է 172 խաղ և հարվածել 352 գոլ։ 2005 թվականի սեպտեմբերի 28-ին սկսել է խաղալ ընդդեմ  Պորտուգալիայի հավաքականի։ Եվրոպայի եռակի չեմպիոն, 2011  թվականի աշխարհի չեպիոն, կրկնակի օլիմպիական չեմպիոն։

## Ծանոթագրություններ

## Արտաքին հղումներ
* Մարիթի էջը Եվրոպայի հանդբոլի ֆեդերացիայի կայքում 
*  Մարիթ Մալմ Ֆրաֆյորդ 

Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Նորվեգացի հանդբոլիստուհիներ
Կատեգորիա:Նորվեգացի մարզուհիներ
Կատեգորիա:Նորվեգացի օլիմպիական չեմպիոններ
Ջեննարջենտու ազգային պարկ

**Ջեննարջենտու** (), ազգային պարկ Սարդինիայի արևելյան ափին։

Կենդանական աշխարհը բազմազան է, որտեղ գերակշռում են վայրի կենդանիները, ինչպիսիք են՝ անտառային կատուները, մուֆլոնները, կզաքիսները, աքիսները, մկները, աղվեսները, սպիտակագլուխ անգղերը, ոսկե արծիվները, բոննելի արծիվները, սապսանները, խայտաբղետ փայտփորները, կորսիկյան թիթեռները։ Կաթնասուններից են միջերկրական ծովարջը, ֆինվալը, կաշալոտը և ավելի փոքր տեսակի կետեր և դելֆիններ։

Ազգային պարկը գտնվում է Նուորո և Օլիաստրա գավառներում։

Սարդինիայում ամենաբարձր լեռը Մարմորան է։ Գեննարգենտուն լեռնազանգվածի սահմաններում է։

## Պատկերասրահ

Il Bruncu Spina.jpg
Fonni - M. Spada.jpg
Orgosolo - M. Fumai.jpg
La peonia del Gennargentu.jpg 
Gennargentu.jpg
Supramonte view-from-Punta-Sos-Nidos-to-North-East 2.jpg
Cala Sisine.jpg


## Ծանոթագրություններ

Կատեգորիա:Իտալիայի ազգային այգիներ
Կատեգորիա:Կատեգորիա ԲՊՀՄ II
Կատեգորիա:1998 հիմնադրված բնության հատուկ պահպանվող տարածքներ‎
Քիթի Քիելանդ

**Քրիսթիանա (Քիթի) Լանգե Քիելանդ** (, ), նորվեգացի նկարչուհի, բնանկարի ժանրի կարկառուն ներկայացուցիչ։

## Կենսագրություն և ստեղծագործական կյանք
Քիթի Քիելանդը ծնվել է 1843 թվականի հոկտեմբերի 8-ին նորվեգական Սթավանգեր քաղաքում։ Մեծացել է ունևոր ընտանիքում։ Նորվեգացի բանաստեղծ Ալեքսանդր Քիելանդի ավագ քույրն է։ Մանկության տարիներից սկսել է զբաղվել նկարչությամբ ու գեղանկարչությամբ։

1873 թվականին Քիթին ուղևորվում է դեպի Գերմանիա՝ Կարլսրուե, որտեղ մասնավոր դասեր է վերցնում բնանկարիչ Հանս Գուդեից։ Վերջինիս արվեստից ներշնչվելով Քիթի Քիելանդը սկսում է նկարել ռեալիզմի ժանրով, չնայած որ ուշ շրջանի աշխատանքներում նկատվում են իմպրեսիոնիզմի տարրեր։ Երկու տարվա ուսումնառության շրջանում Քիթին մեծ վարպետություն ձեռք բերեց։ 1875 թվականին նա տեղափոխվում է Մյունխեն, որտեղ այդ տարիներում գտնվում էր նորվեգացի նկարիչների գաղութ-հավաքատեղին։ Այս քաղաքում նա ծանոթանում է նկարիչ Հերման Բայշի հետ, ծանոթանում ֆրանսիական ռեալիստական արվեստին։ Նրա վրա մեծ ազդեցություն է թողնում նաև նորվեգացի նկարիչ Էլիֆ Պետերսենը, ով այդ տարիներին Մյունխենում էր բնակվում։ Քիելանդը Մյունխենում է ապրում ու աշխատում ընդհուպ մինչև 1878 թվականը։

1878 թվականին Քիթի Քիելանդը մեկնում է Ֆրանսիա՝ Փարիզ, որտեղ կազմակերպվում է նրա ցուցահանդեսը։ Այստեղ ընկերանում է նկարիչ-բնանկարիչ Լեոն Փելուզի հետ, որն ապրում էր Սերնե լա Վիլ կոմունայում։ Քիելանդը մնում է Փարիզում մինչև 1889 թվականը։ Ավելի ուշ վերադառնում է հայրենիք։ 19-րդ դարավերջին մասնակցում է ֆեմինիստական շարժմանը։

Կյանքի վերջին տարիներին ստեղծել է փոքրիկ չափերի կտավներ։ Տառապել է ծերունական մարազմով։

Քիթի Քիելանդն իր մահկանացուն կնքել է 1914 թվականի հոկտեմբերի 1-ին՝ յոթանասուն տարեկան հասակում՝ Օսլոյում։

## Պատկերասրահ

Պատկեր:Kitty Kielland-Kystlandskap.jpg|*Մերձափնյա լանդշաֆտ* 1878
Պատկեր:Kitty Lange Kielland--Peat Bogs on Jæren--1882.jpg|*Ճահճուտ Երենում* 1882
Պատկեր:Kielland-Efter solnedgang.jpg|*Մայրամուտից հետո* 1885
Պատկեր:Kitty Kielland-Sommernatt.jpg|*Ամառային գիշեր* 1886


## Ծանոթագրություններ

## Գրականություն
* *Kitty Kielland*. In: Allgemeines Künstlerlexikon (AKL), Band 80, Walter de Gruyter GmbH, Berlin/Boston, 2013, ISBN 978-3-11-023183-0, S. 214f.
* *Kitty Kielland*. In: A. Kielland: *Familien Kielland*, 1897, S. 87.
* *Kitty Kielland*. In: A. Aubert: *Die norwegische Malerei im XIX. Jahrhundert*, Leipzig 1910, S. 35f., 42, 67f.
* *Kitty Kielland*. In: J. Thiis: *Norske malere og billedhuggere*, Bergen 1904/1905, I S. 185, 311; II S. 311ff., 388.
* *Kitty Kielland*. In: A. Dresdner: *Schwedische und norwegische Kunst*, Breslau 1924, S. 71 und 80.

## Արտաքին հղումներ
* Digitalt museum: Kitty Kielland.  Besøkt 13. april 2012.
* Verk av Kitty Kielland hos fotoarkiv ovaering.no

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:Ժյուլիանի ակադեմիայի շրջանավարտներ
Կատեգորիա:Նորվեգացի դիզայներներ
Կատեգորիա:Նորվեգացի կանայք
Կատեգորիա:Նորվեգացի կին արվեստագետներ
Կատեգորիա:Նորվեգացի նկարչուհիներ
Սաբին Մերինո

**Սաբին Մերինո**(, ), իսպանացի ֆուտբոլիստ, «Ատլետիկ Բիլբաո» ակումբի հարձակվող։

## Ակումբային կարիերա
Սաբինը ծնվել է Ուրդուլիսում և սկսել է ֆուտբոլ խաղալ «Դանոկ Բատ» ֆուտբոլային ակումբի պատանեկան թիմում։  2011 թվականի ամռանը նա երկրորդ փորձից կարողացել է տեղ գրավել «Ատլետիկ Բիլբաոյի» կազմում և կատարել է իր նորամուտը բասկերի պատանեկան «Բասկոնիա» թիմում։

2013 թվականի հունիսի 21-ին Սաբինը տեղափոխվել է «Ատլետիկի» պահեստային թիմ՝ «Բիլբաո Ատլետիկ», որ խաղում էր Սեգունդա Բ-ում։  2015 թվականի հունիսի 29-ին, փայլուն անցկացված նախորդ մրցաշրջանից հետո, երբ նա 18 գոլ է խփել և օգնել է «Բիլբաոյին» 19 տարի անց առաջին անգամ վերադառնալ Սեգունդա, Սաբինը տեղափոխվել է «Ատլետիկի» գլխավոր թիմ։

«Ատլետիկ Բիլբաոյի» կազմում իր առաջին հանդիպումը Սաբինն անցկացրել է 2015 թվականի օգոստոսի 6-ին՝ փոխարինելով Խավի Էրասոյին Եվրոպա լիգայի շրջանակներում անցկացված Բաքվի «Ինտեռնի» դեմ հանդիպման երկրորդ խաղակեսում, որն ավարտվել է ոչ-ոքի (0-0)։ Հարձակվող Գիլյերմո Ֆերնանդեսի՝ թիմից վարձավճարով հեռանալուց հետո Սաբինը դարձել է թիմի հիմնական խաղացող՝ ստանալով 25 համարը։

Սաբինը թիմի հիմնական կազմում դաշտ է դուրս եկել 2015 թվականի Իսպանիայի Սուպերգավաթի խաղարկության՝ «Բարսելոնայի» դեմ խաղում, որում «Ատլետիկը» հաղթել է 4։0 հաշվով։ Սաբինը հանդես է եկել ձախ կիսապաշտպանի դիրքում և գոլային փոխանցում կատարել Արից Ադուրիսին։ Պրոֆեսիոնալ մակարդակում իր առաջին գոլը Սաբինը խփել է օգոստոսի 20-ին՝ Սլովակիայի «Ժիլինա» ակումբի դեմ խաղում (2։3), որ անցկացվել է Եվրոպա լիգայի շրջանակներու մ։

Իսպանիայի առաջնությունում իր առաջին գոլը Սաբինը խփել է 2015 թվականի սեպտեմբերի 23-ին՝ «Ռեալ Մադրիդի» դեմ տնային խաղում, որն ավարտվել է «Ատլետիկի» պարտությամբ (1։2)։

2016 թվականի փետրվարի 16-ին Սաբինը երկարաձգել է «Ատլետիկ Բիլբաոյի» հետ պայմանագիրը մինչեւ 2019 թվականի հունիսի 30-ը։ Պայմանագրի գումարը կազմել է 30 մլն եվրո։

## Ձեռքբերումներ
**Ատլետիկ Բիլբաո**
* Իսպանիայի գավաթ − 2015

## Ծանոթագրություններ

## Արտաքին հղումներ
*

Կատեգորիա:Իսպանացի տղամարդ ֆուտբոլիստներ
Կատեգորիա:Աթլետիկ Բիլբաոյի ֆուտբոլիստներ
Կատեգորիա:Լա Լիգայի ֆուտբոլիստներ
Մագդալենա Սիբելլա Սաքսոնացի

**Մագդալենա Սիբելլա Սաքսոնացի** (, ), Սաքսոնիայի արքայադուստր, ամուսնության ժամանակ Դանիայի և Նորվեգիայի կրոնպրինցեսուհի, ինչպես նաև Սաքսոն-Ալտենբուրգիայի դքսուհի։

## Կենսագրություն

Մագդալենա Սիբելլա Սաքսոնացին ծնվել է Դրեզդենում, և Հովհաննես Գևորգ I-ի երրորդ ողջ մնացած դուստրն է և վեցերորդ ողջ մնացած երեխան։ Նրա մայրն է Մագդալենա Սիբելլա Պրուսսացին։ Նրա հինգ ավագ եղբայրենը և քույրերն էին՝ Սոֆիա Էլիանոր Սաքսոնացին, Մարիա Ելիզավետա Սաքսոնացին, Հովհաննես Գևորգ II-րդը, Օգոստոսը և Քրիստիանը, և միակ փոքր եղբայրն էր Մորիցը։

1634 թվականին Կոպենահագենում սաքսոնյան արքայադուստրը ամուսնացավ Դանիայի արքայազն Քրիստիան Դանիացու և Նորվեգացու հետ։

Զույգը ապրում էր Ֆալստերի վրա գտնվող Նայքյոփինգ ամրոցում։ Նա իրեն դրսևորում էր որպես խոհեմ արքայադուստր։ Նա նվիրատվություններ էր կատարում եկեղեցուն և հոգևորականներին, և գովաբանություն է ստացել դրա համար։ Նա նաև գրեց աղոթագիրք։ Նրա ամուսինը մահացել է Սաքսոնիա ուղևորություն կատարելու ճանապարհին և ամուսնության ընթացքում նրանք երեխաներ չունեցան։ Ի վերջո, նրա ամուսնու եղբայր  Ֆրեդերիկ III-րդը գահ բարձրացավ։

Երբ նա դարձավ այրի, 1647 թվականին նրան հանձնվեց Լոլլանդը և Ֆալստերինը,  որպես նրա ֆեոդ։ Նա տեղափոխվեց Դանիայի իր հարավային տիրույթներ։
1651 թվականին նա նշանվեց Սաքսոն-Ալտենբուրգի դուքս Ֆրիդրիխ Վիլհելմ II-ի հետ, և 1652 թվականի հոկտեմբերի 11-ին նա ամուսնացավ վերջինիս հետ Դրեզդենում։ Հաջորդ տարի, 1653 թվականին նա կորցրեց Դանիայում իր տիրույթները։ 
Երկրորդ ամուսնությունում նա ունեցվա երեք երեխա՝
* Քրիստիան (1654—1663), Սաքսոն-Ալտենբուրգի գահաժառանգ արքայորդի http://www.royaltyguide.nl/images-families/wettin/saxonyernst2/1654%20Christian.JPG,
* Յոհաննա Մագդալենա (1656—1686), ամուսնացածէ եղել  Սաքսոն-Վեյսենֆելի դուքս Յոհանն Ադոլֆ I-ի (1649—1697) հետ,
* Ֆրիդրիխ Վիլհելմ III-րդ (1657—1672), վերջին ներկայացուցիչը Սաքսոն-Ալտենբուրգյան տոհմի։

1662 թվականին նա այցելեց Դանիա արքայադուստր Աննա Սոֆիա Դանիացու նշանդրեքին մասնակցելու համար, Յոհանն Գևորգ III-ի հետ։
Նա մահացավ 1668 թվականի հունվարի 6-ին և թաղված է  Ալտենբուրգում։

## Ծանոթագրություններ

* Nordisk familjebok / 1800-talsutgåvan. 9. Kristendomen - Lloyd 
* 	 	Dansk biografisk Lexikon / XI. Bind. Maar - Müllner 
* http://www.guide2womenleaders.com/womeninpower/Womeninpower1640.htm

## Գրականություն

* Mara R. Wade: *Triumphus Nuptialis Danicus. German Court Culture and Denmark. The Great Wedding of 1634.* Wiesbaden: Harrassowitz 1996. (Wolfenbütteler Arbeiten zur Barockforschung 27). ISBN 3-447-03899-3
* Helen Watanabe O’Kelly: *Das Damenringrennen — eine sächsische Erfindung?* In: *Sachsen und die Wettiner. Chancen und Realitäten* (Sondernummer der Dresdner Hefte). Dresden 1990.

## Արտաքին հղումներ
* http://www.guide2womenleaders.com/womeninpower/Womeninpower1640.htm

Կատեգորիա:Սաքսոնիայի արքայադստրեր
Կատեգորիա:Դանիայի արքայադստրեր
Կատեգորիա:Նորվեգիայի արքայադստրեր
Կատեգորիա:Միապետների դուստրեր
Famous

**Famous**, ամերիկացի հիփ-հոփ երգիչ Քանյե Ուեսթի երգը, որ թողարկվել է որպես նրա The Life of Pablo յոթերորդ ստուդիական ալբոմի առաջին սինգլ։ Երգը նա կատարել է Ռիհաննայի ու Swizz Beatz-ի հետ։
Երգի հեղինակների թվում են՝ Քանյե Ուեսթ, Քայդել Յանգ, Կեժուան Մուչիտա, Նոա Գոլդստին, Էնդրյու Դոուսոն, Մայք Դին, Չանսելոր Բեննեթ, Քասիմ Դին, Ջիմի Ուեբ, Ուինսթոն Ռայլի, Լուիս Բակալով, Էնցո Վիտա, Սերջո Բարդոտի, Ջամպիեռո Սկալամոնյա։ Պաշտոնապես թողարկվել է ռադիոեթերում 2016 թվականի ապրիլի 1-ին։

## Պատմություն
Երգը պարունակում է հղում հայտնի միջադեպին, որ տեղի է ունեցել 2009 թվականին՝ MTV VMA 2009 հանդիսության ժամանակ, երբ Քանյե Ուեսթն ընդհատել է Թեյլոր Սվիֆթի ելույթը մրցանակի հանձնման ժամանակ, ինչի համար հետագայում ենթարկվել է քննադատության։ Երգի տեսքտն ստացել է լայն արձագանք և քննադատվել երաժշտական հրատարակությունների կողմից, ինչպիսիք են՝ Rolling Stone, Pitchfork, Entertainment Weekly, Billboard, Telegraph։

## Երաժշտական տեսահոլովակ
Երաժշտական տեսահոլովակը, որի պրեմիերան կայացել է 2016 թվականի հունիսի 24-ին, հիմնված է նկարիչ Վինսենտ Դեզիդերիոյի () «Քուն» (*Sleep*, 2003—2008) նկարի սյուժեի վրա։ Տեսահոլովակում ներկայացվում են բազմաթիվ հայտնի անձինք, որոնք մերկ քնած են մեծ ընդհանուր մահճակալին և պատկերված են թվային պատճենների տեսքով։ Նրանց թվում են՝ Դոնալդ Թրամփը, Թեյլոր Սվիֆթը, Ռիհաննան, Քրիս Բրաունը, Քիմ Քարդաշյանը, Էմբեր Ռոուզը, Աննա Վինտուրը, Բիլլ Քոսբին, Քեյթլին Ջենները, Ջորջ Բուշ կրտսերը և այլք։

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
*
* Леонид Фоменко (25 июня 2016). «Famous» груз: Канье Уэст снова доказывает, что он больше, чем знаменитость . Rolling Stone rollingstone.ru (ВИДЕО)

Կատեգորիա:Ռիհաննայի երգեր
Կատեգորիա:Քանյե Ուեսթի երգեր